ตะพาบไต้หวัน

ตะพาบไต้หวัน (Chinese softshelled turtle; 中華鱉; พินอิน: zhōnghuá biē; Pelodiscus sinensis) ตะพาบชนิดหนึ่ง ไม่ใช่ตะพาบพันธุ์พื้นเมืองของไทย แต่เป็นตะพาบที่พบได้ในภูมิภาคเอเชียตะวันออก เช่น จีน, ไต้หวัน, ญี่ปุ่น,  เกาหลีเหนือ, เกาหลีใต้ ตลอดจนรัสเซีย และเวียดนาม มีรูปร่างคล้ายตะพาบสวน (Amyda cartilaginea) ที่พบได้ในประเทศไทย แต่ตะพาบไต้หวันมีขนาดเล็กกว่า  โตเต็มมีขนาดกระดองประมาณ 25 เซนติเมตร มีนิสัยดุร้าย 
ลักษณะกระดองเป็นทรงรีเล็กน้อย ลักษณะโครงร่างแบบผิวกระดองเรียบมีกระดองส่วนที่นิ่มหรือเชิงค่อนข้างมาก มีหัวใหญ่ คอ ยาวมาก ปากแหลม ฟันคมและแข็งแรง เมื่อยังเล็กกระดองเป็นสีเขียวเข้มด้านท้องจะมีสีส้มและสีดำสลับ 5-6 ตำแหน่ง ใต้ท้องมีสีขาว เมื่อโตเต็มวัยกระดองจะเป็นสีเขียวอมเหลือง บริเวณขอบตาจะมีสีเหลืองเห็นได้ชัดเจน ตรงกลางกระดองจะมีรอยขีดขวางลำตัว 6-7 ขีด ส่วนท้องอ่อนนุ่มมีสีขาวอมชมพูหรือสีเหลืองอ่อน ๆ 
นิยมรับประทานโดยทำเป็นซุป นิยมกันมากในแบบอาหารจีนและอาหารญี่ปุ่น ทำให้นิยมเลี้ยงเป็นสัตว์เศรษฐกิจ ที่ปัจจุบันนิยมเลี้ยงมากกว่าตะพาบสวน เพราะโตได้เร็วและแพร่ขยายพันธุ์ได้เร็วกว่า และยังนิยมเลี้ยงเป็นสัตว์เลี้ยงสวยงามอีกด้วย โดยเฉพาะในตัวที่เป็นเผือก  แต่ในด้านสิ่งแวดล้อมขณะนี้พบเป็นเผ่าพันธุ์ต่างถิ่น  ที่รุกรานที่อยู่อาศัยและที่วางไข่ของตะพาบและเต่าพื้นเมืองของไทย 
ปัจจุบัน มีฟาร์มเพาะเลี้ยงกันในประเทศไทยแถบจังหวัดภาคตะวันออก เช่น ระยอง, ชลบุรี, ตราด และเพชรบุรี

**ความเชื่อ**
ในความเชื่อของญี่ปุ่น ตะพาบไต้หวันมีชื่อเรียกว่า ซึปปง (ญี่ปุ่น: すっぽん) เป็นสัตว์น้ำที่พบได้ทั่วไปในแหล่งน้ำของญี่ปุ่น โดยในบางครั้งจะมีชื่อวิทยาศาสตร์ว่า  Pelodiscus japonica (ซึ่งถือเป็นชนิดย่อย) เชื่อกันว่าซึปปงเป็นสาเหตุที่ทำให้เด็กจมน้ำเสียชีวิตเช่นเดียวกับ กัปปะ ซึ่งเป็นพรายน้ำ
เรื่องราวของซึปปงถูกรวบรวมไว้ในหนังสือรวบรวมเรื่องแปลกเหนือธรรมชาติของญี่ปุ่นในปี ค.ศ. 1812 เกี่ยวกับพ่อค้าคนหนึ่งชื่อ คิโระกุ (亀六) อาศัยอยู่ที่นิอิกะตะ ทำการค้าขายซุปตะพาบน้ำ ด้วยการฆ่าขายเป็นจำนวนร้อย ๆ ตัว เป็นเวลานาน คืนหนึ่ง ขณะที่นอนหลับอยู่เขาฝันว่าที่นอนซึ่งเขานอนอยู่นั้นก็เปลี่ยนสภาพเป็นสิ่งที่อ่อนหยุ่นคล้ายน้ำ และรอบตัวก็มีแต่ตะพาบน้ำคืบคลานมาทำร้ายเขา และกัดเข้าที่คอ จนเขาสะดุ้งตื่น ภรรยาเขาถามว่าเกิดอะไรขึ้น  และคืนต่อ ๆ มาก็ฝันในลักษณะเช่นนี้ทุกคืน จนท้ายที่สุดเขาต้องยุติอาชีพนี้และออกบวช

**ชื่อพ้อง**
ชื่อพ้องของตะพาบชนิดนี้มีจำนวนมาก โดยมีตัวอย่างดังนี้:- Testudo rostrata Thunberg, 1787 (nomen suppressum)- Testudo striata Suckow, 1798- Testudo semimembranacea Hermann, 1804 (nomen suppressum et rejectum)- Emydes rostrata – Brongniart, 1805- Trionyx (Aspidonectes) sinensis Wiegmann, 1834 (nomen conservandum)- Trionyx japonicus – Temminck & Schlegel, 1835- Trionyx tuberculatus Cantor, 1842- Pelodiscus sinensis – Fitzinger, 1843- Tyrse perocellata Gray, 1844- Trionyx perocellatus – Gray, 1856- Trionyx schlegelii Brandt, 1857- Potamochelys perocellatus – Gray, 1864- Potamochelys tuberculatus – Gray, 1864- Landemania irrorata Gray, 1869- Landemania perocellata – Gray, 1869- Trionyx peroculatus Günther, 1869 (ex errore)- Gymnopus perocellatus – David, 1872- Gymnopus simonii David, 1875 (nomen nudum)- Ceramopelta latirostris Heude, 1880- Cinctisternum bicinctum Heude, 1880- Coelognathus novemcostatus Heude, 1880- Coptopelta septemcostata Heude, 1880- Gomphopelta officinae Heude, 1880- Psilognathus laevis Heude, 1880- Temnognathus mordax Heude, 1880- Trionyx sinensis newtoni Bethencourt-Ferreira, 1897- Tortisternum novemcostatum Heude, 1880- Temnognanthus mordax – Boulenger, 1889- Tyrse sinensis – Hay, 1904- Amyda japonica – Stejneger, 1907- Amyda schlegelii – Stejneger, 1907- Amyda sinensis – Stejneger, 1907- Amyda tuberculata – Schmidt, 1927- Trionyx sinensis sinensis – Smith, 1931- Trionyx sinensis tuberculatus – Smith, 1931- Amyda schlegelii haseri Pavlov, 1932- Amyda schlegelii licenti Pavlov, 1932- Amyda sinensis sinensis – Mertens, Müller & Rust, 1934- Amyda sinensis tuberculata – Mertens, Müller & Rust, 1934- Trionyx schlegeli Chkhikvadze, 1987 (ex errore)- Trionix sinensis – Richard, 1999- Pelodiscus sinensis sinensis – Ferri, 2002- Pelodiscus sinensis tuberculatus – Ferri, 2002- Pelodiscus sinensis japonicus – Joseph-Ouni, 2004

**อ้างอิง**

**บรรณานุกรม**
CITEREFRhodin2010- Wiegmann, A. F. A. 1835. Beiträge zur Zoologie, gesammelt auf einer Reise um die Erde, von Dr. F. J. F. Meyen. Amphibien ". Nova Acta Acad. Leopold.-Carol. 17: 185-268. ("Trionyx (Aspidonectes ) sinensis ", new species, pp. 189–195). (in German).

**แหล่งข้อมูลอื่น**
หมวดหมู่:ตะพาบจีน
หมวดหมู่:ปศุสัตว์
หมวดหมู่:ชนิดพันธุ์ต่างถิ่น
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในประเทศจีน